tomron87/hebrew-wikipedia-sentences-corpus huggingface dataset:
הוא קידם רפורמות בטיפול בעבריינים, כולל ביטול הענישה של חיתוך אוזניים.
פרנקלין נפטר במחוז סארי שבקרוליינה הצפונית ב־31 באוגוסט 1823, ונטמן במחוז סורי.
בשנת 1906 הועברו שרידיו לפארק הלאומי הצבאי גילפורד קורת'האוס, סמוך לגרינסבורו.
ג'סיקה פיליס לאנג היא שחקנית אמריקאית, הידועה בתפקידיה על הבמה והמסך.
היא זכתה לשבחים רבים והיא אחת מהבודדות שעוטרו בכתר המשולש.
לאנג זכתה בשני פרסי אוסקר, שלושה פרסי אמי בפריים טיים, חמישה פרסי גלובוס הזהב ופרס טוני וכן מועמדויות לפרס באפט"א ופרס אוליבייה.
הופעת הבכורה של לאנג בקולנוע המקצועי אירעה בגרסה המחודשת "קינג קונג" (1976), שעל אף שקיבלה ביקורות מעורבות, זיכתה אותה בפרס גלובוס הזהב לכוכבת החדשה של השנה.
לאנג המשיכה וזכתה בשני פרסי אוסקר, הראשון עבור שחקנית המשנה הטובה ביותר בסרט "טוטסי" (1982) והשני לשחקנית הטובה ביותר בגילומה של עקרת בית דו-קוטבית בסרט "שמיים כחולים" (1994).
על תפקידיה בטלוויזיה היא קיבלה את פרס אמי הראשון שלה בפריים טיים על גילומה של אידי הגדולה בסרט של HBO, "זיכרונות מאחוזת הגנים האפורים" (2009).
לאנג זכתה להכרה חדשה באמצעות השתתפותה באנתולוגיית האימה של FX, "אימה אמריקאית" (2011–2015, 2018), בזכותה קיבלה שני פרסי פריים טיים נוספים בעונתה הראשונה והשלישית.
היא הייתה מועמדת לאמי על גילום הדמויות בלאנש דובואה בסרט של CBS, "חשמלית ושמה תשוקה" (1995), רעיה בסרט הטלוויזיה של HBO, "נורמל" (2003), וג'ואן קרופורד במיני-סדרה של FX, "אויבות" (2017).
לאנג שיחקה גם בסרטי הטלוויזיה (1992), ו"היכל ליליאן הגדול" (2024) וכן בסדרה של נטפליקס, "הפוליטיקאי" (2019).
בקריירה הבימתית שלה, לאנג עשתה את הופעת הבכורה שלה בברודוויי בתור בלאנש דובואה בגרסה המחודשת של המחזה "חשמלית ושמה תשוקה" (1992).
לאנג זכתה בפרס טוני לשחקנית הטובה ביותר במחזה על תפקידה כמרי קאבן טיירון בגרסה המחודשת של "מסע ארוך אל תוך הלילה" מאת יוג'ין או'ניל.
בהמשך, גילמה את פולה ווגל.
לאנג פרסמה חמישה ספרי צילום בסך הכול.
היא הייתה אם אומנה, ונחשבת לשגרירת רצון טוב מטעם UNICEF.
לאנג נולדה בקלואט, מינסוטה, לדורותי ואלברט לאנג ממוצא פיני-פולני.
היא למדה אומנות למשך זמן קצר באוניברסיטת מינסוטה, לפני שנסעה לפריז, שם למדה פנטומימה.
שבה לניו יורק ב-1973 והחלה לקחת שיעורי משחק, בעת שעבדה כמלצרית וכדוגמנית.
ב-1976, המפיק האגדי דינו דה-לורנטיס ליהק אותה לגרסה המחודשת ללהיט "קינג קונג", בו התחילה וכמעט סיימה את הקריירה.
הביקורות העוינות והכישלון הקופתי היו הרסניות, אולם היא זכתה בפרס גלובוס הזהב על תפקידה בקטגוריית 'הופעת הבכורה הטובה ביותר'.
לאחר מכן כיכבה בסרט המוזיקלי המצליח של בוב פוסי "כל הג'אז הזה", זוכה ארבעה פרסי אוסקר.
המבקרים שמו לב אליה כשכיכבה, לצד ג'ק ניקולסון, ב"הדוור מצלצל פעמיים" (1981), גרסה מחודשת נוספת לסרט קלאסי.
הופעתה בסרטה הבא, "פרנסס" (1982), בו גילמה את דמותה של השחקנית האמריקנית, פרנסס פארמר, הביאה לה ביקורות מצוינות, ומועמדות ראשונה לפרס אוסקר.
באותה שנה הייתה מועמדת גם על תפקיד המשנה שלה בקומדיה המוערכת "טוטסי", ובכך הייתה לאחת השחקניות היחידות בתולדות הפרס שהייתה מועמדת פעמיים באותה שנה, עליו גם זכתה, כשגילמה את הבחורה בה דסטין הופמן מתאהב בעת שהוא מחופש לאישה.
היא המשיכה לתת הופעות מרשימות במהלך שנות ה-80 וה-90 בסרטים כדוגמת "קאנטרי" (1985), "חלומות מתוקים" (1985), בו גילמה את זמרת הקאנטרי, פטסי קליין, "תיבת נגינה" (1989), שביים הבמאי הצרפתי קוסטה גברס, כשעל שלושתם קיבלה מועמדות לפרס אוסקר, ו"שמיים כחולים" (1994), עליו זכתה בפרס האוסקר השני שלה, הפעם כשחקנית ראשית.
היא גילמה בסרט אישה מעורערת בנפשה, הנשואה למהנדס גרעין בצבא ארצות הברית, כששלטונות הצבא עושים שימוש באישיותה במהלך ניסיון להסתיר ניסוי גרעיני.
ב-1992 הופיעה לראשונה על במות ברודוויי כשכיכבה במחזהו של טנסי ויליאמס "חשמלית ושמה תשוקה", לצד אלק בולדווין.
בשנת 2000 הופיעה על במות הווסט אנד הלונדוני בהצגה "מסע ארוך אל תוך הלילה" מאת יוג'ין או'ניל.
באותה שנה, זכתה בפרס קריסטל למצוינות נשים בקולנוע.
ב-2005 שבה לבמות ברודוויי כשכיכבה בהעלאה מחודשת נוספת למחזהו של טנסי ויליאמס.
היה זה "ביבר הזכוכית", בו שיחקה לצד כריסטיאן סלייטר.
ההצגה קיבלה בעיקר ביקורות שליליות.
בשנים 2011–2014 השתתפה בסדרת הטלוויזיה "אימה אמריקאית" של היוצר ראיין מרפי.
על תפקידה בעונה הראשונה של הסדרה, זכתה בפרס גילדת שחקני המסך בקטגוריית השחקנית הטובה ביותר בסדרת דרמה.
בשנת 2016 שיחקה בסרט הקומי "לחגוג את החיים" לצידן של שירלי מקליין ודמי מור.
בשנת 2017 משתתפת בסדרת האתנולוגיה "אויבות", שגם נוצרה על ידי ראיין מרפי, לצידה של סוזן סרנדון כבת דמותה של ג'ואן קרופורד.
לאנג הייתה נשואה לצלם פאקו גרנד בין השנים 1970–1981. מ-1982 עד 2009 חייתה עם המחזאי-שחקן סם שפרד, שאותו הכירה על סט הצילומים של "פרנסס".
בתה הבכורה נולדה ב-1981, מיחסיה עם הרקדן-שחקן הרוסי, מיכאיל ברישניקוב, ושני ילדיה הנוספים (בת שנולדה ב-1985 ובן שנולד ב-1987) הם ילדיו של שפרד.
היא נפרדה משפרד ב-2009, ומתגוררת כיום בניו יורק.
לאנג היא שגרירה של רצון טוב מטעם קרן החירום הבינלאומית של האומות המאוחדות לילדים (UNICEF).
שנהשםתפקידהערות 1984 חתולה על גג פח לוהט מגי סרט טלוויזיה 1992 O Pioneers!
ג'סיקה מארי אלבה היא שחקנית, דוגמנית ואשת עסקים אמריקאית.
התפרסמה בגיל 19, כאשר לוהקה לתפקיד הראשי בסדרה "מלאך שחור" מבית FOX; עבורו קיבלה מועמדות לפרס גלובוס הזהב.
שיחקה גם בסרטים הוליוודים שוברי קופות, בין היתר בסרטים "עיר החטאים", "ארבעת המופלאים", "ארבעת המופלאים: עלייתו של הגולש הכסוף", "העין", "פגוש את הפוקרס הקטנים", "יום האהבה", "מצ'טה", "ספיי קידס 4: כל הזמן שבעולם", "משימה סוף" ו"המכונאי 2: התחיה".
אלבה גם מופיעה לעיתים קרובות ברשימת מאה הלוהטות של מגזין "MAXIM" ונבחרה במקום הראשון ברשימת 99 הנשים הנחשקות ביותר לשנת 2006, לפי פורטל האינטרנט AskMen.com.
נבחרה על ידי מגזין FHM לאישה הסקסית ביותר בעולם לשנת 2007.
אלבה נולדה בפומונה, קליפורניה שבארצות הברית, למשפחה קתולית.
אביה ממוצא מקסיקני, אך לו גם שורשים יהודים-ספרדיים.
אימה היא ממוצא דני, ולשי, גרמני, אנגלי וצרפתי.
סבה היה מפקד בחיל הנחתים האמריקאי במשך 30 שנה, ששירת בחזית הפסיפית ובמלחמת העולם השנייה ולאחר מכן בלהקת חיל הנחתים האמריקאית.
ג'סיקה גדלה במשפחת חיל האוויר האמריקאי יחד עם אחיה ג'ושוע (שהופיע איתה בפרק סיום עונה ראשונה של "מלאך שחור"), וסביה עד להגיעה לגיל 17. קריירת הצבא של האב אילצה את המשפחה לעבור לבילוקסי, מיסיסיפי ודל ריו, טקסס לפני שהשתקעו שוב בקליפורניה.
במהלך ילדותה ונעוריה סבלה אלבה ממספר מחלות כמו מחלת הריאות אטלקטזיס, דלקת ריאות בתכיפות גבוהה, תוספתן קרוע, וכן ציסטה ב.
הדבר בודד אותה משאר התלמידים בבית הספר, משום שלדבריה, היא הייתה רוב הזמן בבית החולים כך שאף אחד לא הכיר אותה מספיק בשביל להתיידד עימה.
אלבה גם אישרה שהיא סבלה בילדותה מטורדנות כפייתית.
אלבה החלה להתעניין במשחק מגיל חמש.
בגיל 12, היא החלה לקחת שיעורי משחק וכמה חודשים לאחר מכן, היא כבר הוחתמה על ידי סוכן.
היא סיימה את התיכון בגיל 16 ועברה ללימודי משחק בתיאטרון.
תפקידה הראשון של אלבה היה בסרט "מחנה שום מקום" שיצא ב-1994.
אלבה השתתפה בסדרות הילדים "פליפר", בשלושה פרקים בקומדיה "עולמה הסודי של אלכס מאק", כמו גם השתתפות בסדרות כמו בוורלי הילס 90210, דרמת הפשע ברוקלין דרום, וכן ספינת האהבה: הגל הבא.
אלבה זכתה להכרה בהוליווד לאחר שבשנת 1999 השתתפה בסרטים אף פעם לא התנשקה לצד דרו ברימור, ובקומדיית האימה יד רצחנית לאחר שגילמה תפקיד ראשי.
את פריצת הדרך היא השיגה לאחר שג'יימס קמרון בחר בה מתוך 1,200 מועמדות לגלם את דמותה של מקס בסדרת המדע בדיוני מלאך שחור, שרצה למשך שתי עונות והסתיימה בשנת 2002.
מאז, אלבה השתתפה בסרטים "שחקי אותה מותק" כרקדנית-כוריאוגרפית, בעיר החטאים כרקדנית האקזוטית ננסי קלאהן, בסרט ארבעת המופלאים והמשכו ארבעת המופלאים: עלייתו של הגולש הכסוף מבית מארוול קומיקס כסוזן סטורם, האישה הבלתי נראית.
כמו כן הופיעה ב"סודות הים הכחול" לצד פול ווקר וכן בסרט בין הסדינים של צ'אק לצד השחקן דיין קוק.
בשנת 2006, ג'סיקה אלבה הנחתה את טקס פרסי ה-MTV, שבו גם השתתפה במערכונים על הסרטים קינג קונג, משימה בלתי אפשרית 3, וצופן דה וינצ'י.
ב-2008, הופיעה אלבה במותחן האימה "העין", בנוסף להשתתפות בסרטים "פיגשו את ביל" ו-"לאב גורו", לצד מייק מאיירס.
היא חתומה על השתתפות בסרט ההמשך ל"עיר החטאים", שיצא ב-2014.
בשנת 2010 השתתפה בקומדיה הרומנטית "יום האהבה" לצד אשטון קוצ'ר ועוד רבים אחרים.
אלבה היא זוכת שני פרסים בעקבות משחקה במלאך שחור: פרס השחקנית הטובה ביותר בטקס פרסי הסאטורן, וכן בקטגוריית פריצת דרך בפרסי מגזין "TV Guide".
כמו כן, השתתפה אלבה בסרט ספיי קידס 4: כל הזמן שבעולם, כאם חורגת לתאומים (רואן בלנצ'ארד ומיסון קוק) כשהיא מגלה להם שהיא מרגלת, הם יוצאים יחדיו למשימה להצלת הזמן שבעולם.
בשנת 2013 שיחקה בסרט הקומי "ילדים בוגרים של גירושין" בתפקיד מישל.
ב-2014 שיחקה ב-2 סרטים; בסרט "עיר החטאים: עלמה להרוג" לצד ג'וש ברולין וג'וזף גורדון לוויט ובסרט "סטרץ'".
באותה השנה שיחקה במיני-סדרה "אוצרות בבל" לצד ויל פרל, טובי מגווייר, קריסטן ויג ועוד.
למיני-סדרה נמנו 6 פרקים ששודרו ברשת IFC אשר נמצאת בבעלות AMC.
ב-2015 שיחקה בסרט "משימה סוף".
בשנת 2016 שיחקה בסרט "המכונאי 2: התחיה" לצד ג'ייסון סטיית'האם, ושיחקה בסרט האימה "הצעיף".
ב-2025 אלבה השתתפה בקליפ הרשמי של השיר "Gabriela" של להקת הקיי-פופ הפופולרית Katseye כמנהלת החברה שמחפשת מישהי שתמשיך את דרכה ותהיה המנכ"לית החדשה המכונה "Gabriela".
בשנת 2000 הייתה בזוגיות עם עמיתה לסדרה "מלאך שחור" השחקן מייקל וות'רלי, והם אף התארסו.
במאי 2008 נישאה לקאש וורן (הבן של השחקן מייקל וורן), בן זוגה, אותו הכירה ב-2005 על סט צילומי הסרט "ארבעת המופלאים", בו עבד כעוזר במאי.
ביוני 2008 ילדה את בתם הבכורה, באוגוסט 2011 ילדה את בתם השנייה ובשנת 2017 ילדה את בנם.
ב-8 בינואר 2025 דווח כי אלבה ובעלה פרודים ועומדים להתגרש.
ג'סיקה בנג'מין היא פסיכואנליטיקאית ופמיניסטית אמריקאית ממוצא יהודי.
נודעה בשל התאוריות שפיתחה בנושא האינטרסובייקטיביות בטיפול פסיכולוגי פסיכואנליטי.
את ההתמחות בפסיכואנליטיקה היא עשתה באוניברסיטת ניו יורק במסגרת השתלמות בתר-דוקטורט.
ג'סיקה בנג'מין נולדה למשפחה יהודית.
היא קיבלה תואר ראשון אוניברסיטת ויסקונסין-מדיסון בשנת 1867 ותואר שני מאוניברסיטת פרנקפורט, שם היא למדה פסיכולוגיה, סוציולוגיה ופילוסופיה.
את הדוקטורט קיבלה מהמחלקה לסוציולוגיה באוניברסיטת ניו יורק בשנת 1978. את ההתמחות בפסיכואנליזה עשתה גם כן באוניברסיטת ניו יורק במסגרת השלמות בתר דוקטורט.
בנג'מין מרצה בתוכנית לפוסט דוקטורנטים בפסיכותרפיה ופסיכואנליזה באוניברסיטת ניו יורק.
במקביל היא מטפלת בגישות טיפול פסיכואנליטיות בקליניקה בניו יורק.
בעברה למדה לימודי פמיניזם ומבנה חברתי.
בספר עסקה בנג'מין ביחסי שליטה והכנעה שקיימים ביחסים בינאישיים, בתהליך הפסיכולוגי העומד מאחוריהם, ובהשפעותיהם השליליות על מערכות יחסים משפחתיות, ארגוניות ומיניות - זאת למרות שמבחינה מודעת מבטאים אנשים בחברה המערבית מחויבות לשוויון ולחופש.
כך, למשל, מתוארת התפתחות יחסי התינוק ואמו כמתקדמים בהדרגה לכיוון הכרה של הילד באמו כסובייקט בפני עצמו, בעל רצונות וצרכים משלו, ולא רק כאובייקט המיועד לסיפוק צרכיו של התינוק.
בספר ביקרה בנג'מין את התאוריות של אבי הפסיכואנליזה, זיגמונד פרויד, שלטענתה משעתקות ומנציחות את היחסים הפטריארכליים בין המינים, המאופיינים ביחסי שליטה והכנעה, ומשקפים את הקוטביות התרבותית של הרציונליות הגברית מול הפגיעות הנשית.
בין השאר, ביקרה בנג'מין את רעיון תסביך אדיפוס על פי פרויד, ופיתחה אותו כך שיכלול גם את מאבקה של האישה על עצמאותה.
שנתיים מאוחר יותר, ב-1997, פורסם ספרה השלישי, "Shadow of the Other: Intersubjectivity and Gender in Psychoanalysis", בו הרחיבה בנג'מין את התאוריה האינטרסובייקטיבית, ועסקה באהבה ותוקפנות ביחסים בינאישיים.
בנג'מין משתמשת במונח אינטרסובייקטיביות על מנת להתייחס לאתגר הספציפי של הכרה בזולת כמרכז שווה ערך של הוויה.
אינטרסובייקטיביות מוסיפה נקודת מבט של יחסי אובייקט, על פיה ניתן למפות את הייצוגים ואת היחסים שלנו על ציר המתח שבין הכרה בזולת לבין שלילתו.
חיי הנפש שלנו ממוקמים תמיד על המתח בין התייחסות לאובייקט לבין הכרה בזולת חיצוני, בין מגע עם מציאות חיצונית לבין אומניפוטנטיות.
כל מערכת יחסים ניתנת תמיד להגדרה במונחים של תנועה של שלילה והכרה, בכל רגע הזולת מופיע בפנינו כפחות או כיותר אובייקט או סובייקט, או בשילוב כלשהו של השניים.
ג'סיקה קלייר טימברלייק היא שחקנית ודוגמנית אמריקאית.
בייל זכתה להכרה תודות להופעתה בתור מארי קמדן בסדרת הדרמה המשפחתית "הרקיע השביעי" (1996–2003) ברשת The WB.
לאחר מכן, זכתה להכרה נוספת על תפקידה הראשי בתור ארין בסרט האימה "המנסרים מטקסס" (2003).
בשנת 2017, בייל הייתה המפיקה והכוכבת של סדרת הדרמה "החוטאים" של רשת USA, עליה קיבלה מועמדויות לפרס אמי ולפרס גלובוס הזהב לשחקנית הטובה ביותר במיני-סדרה או בסרט טלוויזיה.
נולדה בשם ג'סיקה קלייר בייל, Jessica Claire Biel, בעיר אילי שבמדינת מינסוטה בארצות הברית.
אימה היא קימברלי (לבית קונרו) עקרת בית ומרפאה רוחנית, ואביה ג'ונתן אדוארד בייל הוא יועץ עסקי ועובד של חברת ג'נרל אלקטריק.
סבא רבא שלה מצד אביה היה בנם של מהגרים יהודים-הונגרים (מקורו של שם משפחתם "בייל").
יש לה גם שורשים ממוצא גרמני, צרפתי, אנגלי וסקנדינבי.
אחיה הצעיר, ג'סטין, הוא המנהל של מותג המוצרים האקולוגיים "BARE".
משפחתה של בייל נדדה לעיתים קרובות במהלך ילדותה, והתגוררה בטקסס, קונטיקט ובוודסטוק, אילינוי, לפני שהתיישבו לבסוף בבולדר, קולורדו.
בזמן שגדלה, בייל שיחקה כדורגל.
משנת 2000 עד 2002, היא למדה באוניברסיטת טאפטס במדפורד, מסצ'וסטס.
החלה את הקריירה שלה כבר בילדותה כשעסקה בשירה ושיחק במחזות זמר בהפקות מקומיות, ובגיל 12 גם התחילה לדגמן.
החל מ-1996 החלה להופיע בסדרת הטלוויזיה של רשת The WB, "הרקיע השביעי", בה גילמה את דמותה של מארי קמדן במשך שש עונותיה הראשונות בתפקיד הראשי, ולאחר מכן בעונות הבאות הגיחה מדי פעם לתפקידי אורח.
הסרט הראשון בו הופיעה בתפקיד משמעותי היה "הזהב של יולי", אשר יצא בשנת 1997, הופעתה בסרט זיכתה אותה בפרס "Young Artist Award".
ב-1998 שיחקה בייל בקומדיה המשפחתית של דיסני "I'll Be Home for Christmas".
בשנת 2002 שיחקה בסרט "חוקי המשיכה", ובשנת 2003 בחידוש לסרט האימה המצליח "המנסרים מטקסס".
בשנת 2004 שיחקה בסרט גיבורי העל "בלייד: טריניטי".
בשנת 2005, בייל נבחנה לתפקיד הראשי בסרט "אליזבת טאון", אך הפסידה אותו לשחקנית קירסטן דנסט, ושיחקה בסרט בתפקיד משני.
בשנת 2007 שיחקה בסרט "צ'אק ולארי", וב-2008 שיחקה בסרט "קלת דעת" בתפקיד לריטה.
השתתפה בסרט "זיכרון גורלי" שיצא לאקרנים ב-2012.
ב-2005 נבחרה על ידי המגזין "אסקווייר" לאישה הסקסית ביותר בעולם.
בשנת 2017 כיכבה לצדו של ביל פולמן בעונה הראשונה של סדרת הטלוויזיה המשטרתית "החוטאים" ברשת הטלוויזיה USA.
בסדרה, גילמה בייל את קורה טנאת'י, אישה עם עבר בעייתי שדוקרת למוות גבר ללא כל סיבה.
על תפקידה בסדרה, הייתה בייל מועמדת לפרס אמי ולפרס גלובוס הזהב לשחקנית הטובה ביותר במיני-סדרה או בסרט טלוויזיה.
באוקטובר 2023, בייל, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן.
בייל הייתה בזוגיות עם השחקן אדם לבורגנה מ-1998 עד 2001, לאחר שהשניים הכירו בצילומים לסרט "I'll Be Home for Christmas" ב-1998. היא יצאה עם השחקן כריס אוונס ביחסי און ואוף מ-2001 עד 2006.
בינואר 2007, בייל החלה לצאת עם הזמר והשחקן ג'סטין טימברלייק, הם התארסו בדצמבר 2011, ונישאו ב-19 באוקטובר 2012 בעת חופשת סקי באיטליה.
לבייל ולטימברלייק יש שני בנים יחד: סילאס, יליד אפריל 2015, ופיניאס, יליד ספטמבר 2020.
+שנהסדרהתפקידהערות1996 - 2003 & 2006הרקיע השביעימארי קמדןתפקיד ראשי (עונות 6-1)
תפקיד אורח (עונות 8-7&10); 134 פרקים2004ג'וני בראבועצמהדיבוב; פרק: "Johnny Bravo Goes to Hollywood"2005, 2013איש משפחהברוקדיבוב; 2 פרקים2009סאטרדיי נייט לייבג'סיקה ראביטפרק: "Dwayne Johnson/Ray LaMontagne"2014הבחורה החדשהקאטפרק: "The Last Wedding"2016 - 2018בוג'ק הורסמןעצמהדיבוב; 5 פרקים2017החוטאיםקורה טנאת'יתפקיד ראשי (עונה 1); 8 פרקים
גם מפיקה בפועל2018 - 2022שאול החתולבונידיבוב; 15 פרקים2019Limetownליה האדוקתפקיד ראשי; 10 פרקים2021קיץ אכזרימפיקה בפועלScooby-Doo and Guess Who?עצמהדיבוב; פרק: "The Lost Mines of Kilimanjaro!"2022קנדיקנדי מונטגומרימיני-סדרה2025האחות הטובה יותר (אנ')קלואי טיילור8 פרקים
ג'סיקה קארן זור היא שחקנית ודוגמנית אמריקאית.
זור מוכרת בעיקר בשל תפקידה בסדרת הטלוויזיה "אחת שיודעת", בתפקיד ונסה אברהמס.
זור נולדה במנאומסן, ויסקונסין להורים ממוצא הונגרי ואפרו אמריקאי.
כשהייתה בת 17 הוריה התגרשו.
היא הבכורה מתוך חמישה ילדים (מייגן, דניאלה, ניק וסאדי).
בתקופת התיכון היא שיחקה כדורגל, הייתה חברה במועצת התלמידים ולקחה חלק בקבוצת המעודדות.
בגיל 6 החלה זור לדגמן והקמפיין הגדול הראשון שלה היה בגיל 10 בפרסומת לחברת קוואקר, ולאחר מכן הופיעה במודעות פרסום של חנות הכלבו "קוהל'ס", שהיא רשת הקמעונאות הגדולה ביותר בארצות הברית.
כשהתבגרה החלה זור להתפרסם מעבודתה.
בין היתר, היא דגמנה לחברת התיקים "ג'אנספורט", לחברות תכשיטים ולחברות מזון ושתייה.
בין היתר הופיעה בעיתון האופנה Seventeen.
לאחר מכן היא דגמנה ל"מארק ג'ייקובס" ול"שאנל".
גם החברות הידועות "דיזל" ו"גוצ'י" הביעו בה התעניינות, אך זו סירבה להם מפני שקיבלה את התפקיד ב"אחת שיודעת" ולוח הזמנים שלה היה אינטנסיבי ועמוס.
כשהייתה בת 18, החלה ג'סיקה לשחק.
היא הופיעה בסדרת : "אשתי והילדים", "אחיות או לא להיות", "דרייק וג'וש", "כל כך רייבן", "מה עובר על בריאן" ו"CSI: Miami".
בשנת 2007, קיבלה תפקיד בסדרה "אחת שיודעת", בה היא משחקת את ונסה אברהמס.
שיחקה גם בסרט "אהבה, חתונה, נישואין" את אחותה של אווה, וגיסתו של צ'ארלי.
בשנת 2009 שיחקה בקומדיה "מעודדים צמודים" של וויל גלאק.
בשנת 2011 הופיעה בוידאו קליפ לשירם של הצמד האנגלי הרטס "Sunday", בשנת 2013 הופיעה בקליפ לשירה של טיילור סוויפט "22", בשנת 2014 בקליפ לשירם של ההרכב A Great Big World "Already Home", ובשנת 2016 השתתפה בגרסה המחודשת של בלאק אייד פיז לשירם "Where's the Love?".
בשנת 2013 השתתפה בדרמת הפשע "מהלך גורלי" , לצד ניקי ריד, ובסרט "Brightest Star" לצד כריס לואוול.
בשנת 2014 החלה לשחק בסדרת הטלוויזיה "ממלכה", שיחקה בקומדיה הרומנטית "סטוץ כפול" לצד מיילס טלר, והשתתפה בסרט הפשע "אקדח 10 מ"מ".
בשנת 2015 שיחקה בסדרת הדרמת פשע "סיבוכים" של רשת USA Network, בגילום דמותה של גרטשן פולק, אחות אשר עובדת לצד ג'ון.
בשנים 2008–2013 הייתה זור בת זוגו של אד וסטוויק, ששיחק לצידה בסדרה אחת שיודעת.
כיום היא נמצאת בזוגיות עם שחקן ההוקי הקנדי בראד ריצ'רדסון, ולהם בת שנולדה בינואר 2021.
+שנהסרטתפקידהערות2003הדוד נינוM.C2009מעודדים צמודיםקיירה2010פיראנה 3Dקאת'י דריסקול2011אהבה, חתונה, נישואיןשלביאין לי מושג איך היא עושה את זהפאולהמיליארד סיבות לשודסשה גיבס2012Hirokinאורנג'Art Machineקסנדרה מוןLove Biteג'וליאנה2013מהלך גורליבונילדפוק התמחותמארילנהBrightest Starליטה מרקוביץ2014House at the End of the Driveקריסטה10 Cent Pistolצ'לסיסטוץ כפולפאייזה2015Club Lifeטניהטד 2אליסון2020Cloverאנג'יTBAAll-Star WeekendאביThe Best Worst Christmas EverReapers Nightקנדיס
תפקיד אורח (עונה 6); 83 פרקים2013גברים בעבודהג'ניפרק: "Long Distance Tyler"2014Lucky in Loveמירה סימוןסרט טלוויזיה של הולמרק2015סיבוכיםגרטשן פולקתפקיד ראשי; 10 פרקיםממלכהלורה מלווין5 פרקיםCSI סייברכרמן לופז / בלייז / אפריל קסטיליהפרק: "Gone in 6 Seconds"2017טווין פיקסרנה3 פרקים2018–2017חסרי בושהנסה12 פרקים2019–הווההאורווילטליה קאייליתפקיד ראשי; (עונה 2); 14 פרקים
ג'סיקה טנדי הייתה שחקנית קולנוע ותיאטרון בריטית-אמריקאית, זוכת פרס אוסקר לשחקנית הטובה ביותר עבור משחקה בסרט הקולנוע "הנהג של מיס דייזי" משנת 1989, כמו גם פרס באפט"א, פרס אמי, פרס סאטורן, פרס גלובוס הזהב, פרס טוני ומועמדות לפרס אוסקר לשחקנית המשנה הטובה ביותר עבור משחקה ב"עגבניות ירוקות מטוגנות" משנת 1991.
טנדי נולדה ברובע האקני, לונדון לג'סי הלן והארי טנדי, והיא הצעירה מבין שלושה אחים.
היא למדה בבית הספר ע"ש דיים אליס אואן ברובע איזלינגטון.
טנדי החלה לבסס עצמה בתפקידי תיאטרון בגיל 16, כאשר שיחקה לצד שחקנים כלורנס אוליבייה (בהנרי החמישי) וג'ון גילגוד (בהמלך ליר).
עד לגירושיה מג'ק הוקינס בתחילת שנות ה-40 שיחקה טנדי בסרטים בריטים.
לאחר מכן עברה להתגורר בארצות הברית, שם פגשה את בעלה לעתיד יום קרונין, עמו שיחקה תכופות בסרטים ובהפקות תיאטרון.
תפקידה ההוליוודי הראשון של טנדי היה בסרט "הצלב השביעי" לצד בעלה יום קרונין וספנסר טרייסי, לפי ספרה של אנה זגרס.
בשנים הבאות הופיעה בסרטים כ"עמק החרוץ", לצד גרגורי פק, "השנים הירוקות", המבוסס על ספרו של ארצ'יבלד ג'וזף קרונין, ובסרטו של ג'וזף ל.
מנקייביץ' "Dragonwyck", לצד וינסנט פרייס.
טנדי זכתה בפרס טוני על גילום דמותה של בלאנש דובואה בהפקת הבכורה העולמית משנת 1947 למחזה חשמלית ושמה תשוקה, מאת טנסי ויליאמס ובבימויו של אילייה קאזאן, הנחשבת לאחת ההפקות המכוננות של התיאטרון האמריקאי, בה גם דרך כוכבו של מארלון בראנדו.
לדאבון לבה של טנדי היא לא נבחרה לגלם את תפקידה בגרסה הקולנועית של הסרט והתפקיד ניתן לויואן לי.
(המפיקים טענו שאינה 'אטרקטיבית' מספיק..).
טנדי הופיעה בסרטו של אלפרד היצ'קוק "הציפורים" משנת 1963. בשנת 1977 הוענק לה פרס טוני נוסף על משחקה במחזה "משחק הג'ין".
בשנת 1982 הופיעה טנדי לצד שחקנים כרובין ויליאמס, גלן קלוז וג'ון לית'גאו בסרט "העולם על פי גארפ", המבוסס על ספר באותו שם מאת ג'ון אירווינג.
באותה שנה הופיעה טנדי גם לצידם של מריל סטריפ ורוי שיידר במותחן הפסיכולוגי "ליל הדממה" של הבמאי זוכה האוסקר רוברט בנטון.
בשנת 1984 הופיעה טנדי לצד כריסטופר ריב בסרט "הבוסטונים", המבוסס על ספרו של הנרי ג'יימס.
היא הופיעה לצד בעלה בסרטו המדע בדיוני של רון הווארד "קוקון" והמשכו "קוקון 2", "שועל אדום" משנת 1987 כמו כן גם בסרט "נס ברחוב שמונה" גם כן משנת 1987, תפקיד שזיכה אותה בפרס סאטורן לשחקנית הראשית הטובה ביותר, ובסרט "לרקוד עם כלב לבן" משנת 1993
טנדי היא השחקנית המבוגרת ביותר שזכתה בפרס אוסקר עבור משחקה בסרט הקולנוע "הנהג של מיס דייזי", לצד מורגן פרימן.
בין יתר הפרסים שהוענקו לה, טנדי גם זכתה בפרס התיאטרון ע"ש שרה סידונס ובפרס טוני למפעל חיים, אותו חלקה עם בעלה, יום קרונין.
ג'סיקה וולטר הייתה שחקנית קולנוע וטלוויזיה יהודייה-אמריקאית, זוכת פרס אמי, המוכרת מהופעותיה בסדרות "משפחה בהפרעה", "90210" ובשל תפקידיה בסרטים "הפרס הגדול" (1966) ו"מיסטי" (1971); שעל שניהם קיבלה מועמדות לפרס גלובוס הזהב.
וולטר נולדה בברוקלין למשפחה יהודית, בתם של אסתר ודייוויד וולטר.
היא גדלה ברובע קווינס ולמדה בתיכון לאמנויות פיורלו לה גוארדיה במנהטן.
בשנות ה-60 התאמנה בבית ספר לתיאטרון המקומי "בית הבובות השכונתי".
תפקידה הראשון היה באופרת הסבון "אהבת החיים", בה שיחקה בין השנים 1962–1965.
בשנת 1966 שיחקה בדרמת הספורט זוכת שלושה פרסי אוסקר, "הפרס הגדול".
על תפקידה בסרט הייתה וולטר מועמדת לפרס גלובוס הזהב.
ב-1971 שיחקה בסרט "מיסטי", בו גילמה מעריצה כפייתית של שדרן רדיו שגולם על ידי קלינט איסטווד.
היה זה סרט הבכורה של איסטווד כבמאי.
בשנת 1975 קיבלה את פרס אמי על תפקידה בסדרת הדרמה "איימי פרנטיס".
בשנת 2003 התפרסמה וולטר בתפקידה כלוסיל, אשתו המניפולטיבית, החומרנית והביקורתית של ג'ורג' בלות (ג'פרי טמבור) בסדרה הקומית "משפחה בהפרעה".
על תפקידה בסדרה הייתה מועמדת לפרס אמי.
ב-2008 החלה להשתתף בסדרה "90210" בתור טבת'ה וילסון, כוכבת קולנוע בעברה המתגוררת בבוורלי הילס.
טבת'ה היא אמו של הארי, אחד מגיבורי הסדרה, אשר מרבה לשתות אלכוהול.
יחסיה עם אשתו של הארי מתוחים בעקבות מעבר המשפחה לביתה.
ב-2009 הצטרפה לצוות המדבבים בסדרת האנימציה הקומית למבוגרים "ארצ'ר" בתפקיד מלורי ארצ'ר.
לוולטר בת אחת בשם ברוק באומן, שנולדה ב-1975. וולטר הייתה נשואה לשחקן זוכה פרס אמי רון ליבמן משנת 1993 ועד מותו ב-6 בדצמבר 2019. היא שיתפה פעולה עמו במחזה של ניל סיימון "שמועות", בסרט "דאמי", ובסדרת הפשע "חוק וסדר", בה הופיעה וולטר בפרק אחד.
להתחתן או לא להתחתן (2004) – סרט טלוויזיה
ליגת הצדק בפעולה (2017) – דיבוב
בבית עם איימי סדריס (2019)
ג'סיקה הארדי היא שחיינית אמריקאית, האלופה האולימפית במשחה שליחות 4x100 מטר מעורב (לונדון 2012), אלופת העולם, בעלת 10 מדליות מהן 3 זהב ושיאנית עולם בעבר, במשחים ל-50 מטר חזה ול-100 מטר חזה.
הארדי היא האישה הראשונה ששחתה 50 מטר חזה מתחת ל-30 שניות (בריכה אולימפית) ומתחת ל-29 שניות (בריכת 25 מטר).
הארדי נולדה בלונג ביץ', קליפורניה.
היא למדה שנתיים באוניברסיטת קליפורניה בברקלי וזכתה 4 פעמים בתואר אליפות NCAA.
בשנת 2007 עזבה והפכה לשחיינית מקצוענית.
בהמשך עברה להתאמן תחת הדרכתו של דייב סאלו במועדון השחייה טרוג'אן, שליד אוניברסיטת דרום קליפורניה.
באליפות העולם בשחייה שנערכה במונטריאול בשנת 2005 זכתה הארדי ב-3 מדליות כסף.
באליפות העולם בשחייה (בריכת 25 מטר) שנערכה בשאנגחאי סין באפריל 2006, זכתה הארדי בשתי מדליות: מדליית כסף במשחה שליחות 4x100 מטר מעורב כששחתה במוקדמות, ומדליית ארד במשחה ל-50 מטר חזה בתוצאה של 30.48 שניות.
באליפות העולם בשחייה שנערכה במלבורן בשנת 2007 זכתה הארדי במדליית זהב במשחה ל-50 מטר בתוצאה של 30.63 שניות, לפני ג'ונס (30.70 שניות) ולפני קירק (31.05 שניות) ובמדליית כסף במשחה שליחות 4x100 מטר מעורב כששחתה בשלב המוקדמות.
באליפות העולם בשחייה (בריכת 25 מטר) שנערכה במנצ'סטר בריטניה באפריל 2008 זכתה הארדי ב-3 מדליות זהב, במשחה ל-50 מטר חזה בשיא עולם חדש של 29.58 שניות, במשחה ל-100 מטר חזה בשיא תחרות חדש של 1:04.22 דקות ובמשחה שליחות 4x100 מטר מעורב בשיא עולם חדש נוסף של 3:51.36 דקות.
הארדי נבחרה לייצג את ארצות הברית לאחר המבחנים לאולימפיאדת בייג'ינג (2008), אלא שהיא נכשלה בבדיקת סמים שנערכה לה.
היא פרשה מהנבחרת והשהתה את עצמה מתחרויות.
במאי 2009 היא קיבלה עונש של השעיה לשנה מהיום שנמצאה חיובית.
מצבה המשפטי נמצא בבירור ולא היה ידוע האם תוכל להשתתף באולימפיאדת לונדון (2012).
בסופו של דבר באפריל 2011 היא קיבלה אישור להשתתף באולימפיאדה.
לאחר ההשעייה חזרה הארדי להתחרות ובאליפות ארצות הברית הפתוחה בשחייה שנערכה באוגוסט 2009 היא קבעה במשחה ל-50 מטר חזה שיא עולם חדש של 29.95 שניות, שיפור לשיא של יוליה יפימובה מרוסיה ובכך הייתה לאישה הראשונה ששחתה משחה זה מתחת ל-30 שניות.
יומיים לאחר מכן, היא קבעה במשחה ל-100 מטר חזה שיא עולם חדש נוסף של 1:04.45 שניות שיפור לשיא של רקבה סוני בת ארצה.
תוך כדי המשחה היא שיפרה את שיאה העולמי הטרי ב-50 מטר חזה כשקבעה תוצאה של 29.80 שניות.
במסגרת סבב גביע העולם בשחייה (בריכת 25 מטר) שנערך בין אוקטובר לנובמבר אותה שנה שיפרה הארדי במשחה ל-50 מטר חזה 4 פעמים את השיא העולמי והעמידה אותו לבסוף על 28.80 שניות בתחרות שנערכה בברלין.
ובכך הייתה לאישה הראשונה ששחתה משחה זה מתחת ל-29 שניות.
היא ניצחה את סבב גביע העולם וזכתה ב-100,000$.
באליפות הפאן פסיפיק בשחייה שנערכה באירווין, ארצות הברית באוגוסט 2010 זכתה הארדי ב-4 מדליות זהב.
במשחה ל-50 מטר חזה (30.03 שניות), במשחה ל-50 מטר חופשי (24.63 שניות), במשחה שליחות 4x100 מטר חופשי (3:35.11 דקות) ובמשחה שליחות 4x100 מטר מעורב (3:55.23 דקות), תוך שהיא קובעת את התוצאה המהירה בתחרות בסגנון חופשי (זינוק שליחים) 53.12 שניות.
בנוסף, היא קבעה במשחה ל-100 מטר חופשי תוצאה של 54.16 שניות בגמר ב' לאחר שלא הצליחה לעלות לשלב הגמר וסיימה במקום שישי במשחה ל-50 מטר פרפר בתוצאה של 26.61 שניות.
באליפות העולם בשחייה שנערכה בשאנגחאי, סין בשנת 2011 זכתה הארדי בשתי מדליות, זהב וכסף.
במבחנים האמריקאים לאולימפיאדת לונדון (2012) שנערכו באומהה, נברסקה ניצחה הארדי במשחה ל-50 מטר חופשי בתוצאה של 24.50 שניות ובמשחה ל-100 מטר חופשי בשיא אישי חדש של 53.96 שניות ונבחרה לייצג את ארצה במשחים אלו, אך לצערה סיימה במקום שלישי במשחה ל-100 מטר חזה, בו לא נכללה בנבחרת הלאומית.
במשחקים עצמם היא זכתה בשתי מדליות, זהב וארד.
מדליית זהב במשחה שליחות 4x100 מטר מעורב לאחר ששחתה בשלב המוקדמות ומדליית ארד במשחה שליחות 4x100 מטר חופשי בשיא לאומי חדש של 3:34.24 דקות, אחרי אוסטרליה שקבעה שיא אולימפי חדש של 3:33.15 דקות והולנד (3:33.79 דקות).
נוסף לכך, היא סיימה במקום שביעי במשחה ל-50 מטר חופשי בתוצאה של 24.62 שניות ובמקום שמיני במשחה ל-100 מטר חופשי בתוצאה של 54.02 שניות, בשלב חצי הגמר היא קבעה שיא אישי חדש של 53.86 שניות.
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכתה הארדי ב-2 מדליות, זהב וארד.
מדליית זהב במשחה שליחות 4x100 מטר חופשי בתוצאה של 3:31.01 דקות, לפני אוסטרליה (3:32.90 דקות) ודנמרק (3:33.51 דקות), כשחיינית שנייה היא שחתה ב"זינוק שליחות" תוצאה של 53.32 שניות ומדליית ארד במשחה שליחות 4x100 מטר מעורב בתוצאה של 3:51.43 דקות, אחרי דנמרק (3:49.87 דקות) ואוסטרליה (3:50.88 דקות).
את סגנון החזה היא שחתה ב"זינוק שליחות" בתוצאה של 1:04.61 דקות.
באליפות העולם שנערכה בברצלונה שבספרד ביולי 2013 זכתה הארדי ב-3 מדליות, 1 זהב ו-2 ארד.
מדליית זהב, במשחה שליחות 4x100 מטר מעורב ביחד עם מליסה פרנקלין, דנה ולמר ומייגן רומנו בתוצאה של 3:53.23 דקות, לפני אוסטרליה (3:55.22 דקות) ורוסיה (3:56.47 דקות), כשחיינית חזה היא שחתה ב"זינוק שליחות" בתוצאה של 1:05.10 דקות.
מדליות ארד, במשחה ל-50 מטר חזה בהשוואת שיאה העולמי שנשבר כבר בשלב המוקדמות של 29.80 שניות, אחרי יוליה יפימובה שקבעה שיא אירופה חדש של 29.52 שניות ורותה מיילוטיטה מליטא (29.59 שניות).
בשלב המוקדמות יפימובה שיפרה את שיאה העולמי של הארדי והעמידה אותו על 29.78 שניות ובשלב חצי הגמר מיילוטיטה שיפרה את שיא העולם והעמידה אותו על 29.48 שניות.
בשלב המוקדמות היא קבעה תוצאה של 1:05.18 דקות ועלתה מהמקום השני.
בשלב חצי הגמר שברה מיילוטיטה את שיאה העולמי של הארדי בן 4 השנים והעמידה אותו על 1:04.35 דקות.
בסך הכל קבעה הארדי 9 שיא עולם אישיים, 7 שיאי עולם במשחה ל-50 מטר חזה (2 בבריכה אולימפית ו-5 בבריכת 25 מטר) ושניים במשחה ל-100 מטר חזה (בריכה אולימפית).
בנוסף, היא הייתה שותפה פעמיים לשיא עולם במשחה שליחות 4x100 מטר מעורב (בריכת 25 מטר).
ג'סי צ'יימברס היא דמות בדיונית של גיבורת-על המופיעה בחוברות הקומיקס פלאש, חברת הצדק של אמריקה וליגת הצדק ביקום DC של DC קומיקס.
דמותה הופיעה לראשונה בחוברת Justice Society of America Vol.2 #1 מאוגוסט 1992 ונוצרה על ידי הכותב לן סטרזוסקי והמאייר מייק פרובק.
צ'יימברס הייתה ידועה לראשונה כג'סי קוויק ולאחר מכן כליברטי בל, בתם של גיבורי תור הזהב ג'וני קוויק ואליזבת' "ליבי" לורנס, ליברטי בל המקורית.
היא ירשה את כוחותיהם של שני הוריה.
היא הוצגה באירועים שלפני המשבר בזמן, כאשר חברת הצדק הוצגה מחדש לאחר שנעלמה בלימבו ונלחמה בראגנארוק.
את דמותה בעונה השנייה של סדרת הלייב אקשן "הפלאש" מגלמת השחקנית ויולט בין.
בגרסה זו, שמה הוא ג'סי ולס והיא בתו של המדען האריסון ולס מכדור הארץ 2.
ג'וני קוויק לימד את הנוסחה המתמטית שהעניקה לו את כוחותיו לבתו ג'סי, במטרה למצוא לו יורש.
אולם, בניגוד לציפיותיו, ג'סי העדיפה להתמקד בלימודיה מאשר בלחימה בפשע.
כאשר היא למדה באוניברסיטת גות'אם סיטי, חברת הצדק של אמריקה הופיעה מחדש לאחר היעדרות ממושכת.
עבודת התזה שלה הייתה על השפעתם של גיבורי-על על החברה, ולכן היא עקבה אחרי מעלליהם.
כשאביה ביקש ממנה להעביר מסמכים לחברת הצדק, הדבר הוביל להצטרפותה לחבורה כג'סי קוויק ולהתגשמות חלומו של אביה.
בתקופה זו היא פגשה בפלאש וולי וסט, שביקש ממנה לשמש כמחליפתו אם יקרה לו משהו.
הייתה זו חלק מתוכניתו לאלץ את בארט אלן, הידוע בזהותו כאימפולס, לקחת את זהותו של מאיץ השני יותר ברצינות ולשמש כמחליפו.
למרות שג'סי חשה נבגדת, היא בסופו של דבר הצילה אותו ממוות ורגלה נפגעה תוך כדי.
כשווסט חזר מכוח המהירות, הוא ריפא את רגלה, והתרמית נסלחה אך לא נשכחה.
מעט לאחר מכן, ג'סי איבדה את כוחותיה והאשימה את וסט לאחר שזה השתמש ישירות בכוח המהירות במקום להתחבר אליו כמו המאיצים האחרים.
התברר כי הסיבה לאיבוד כוחותיה היה נבל-העל סאביטאר, שניתק את החיבור של המאיצים השונים לכוח המהירות.
או אז, וסט בחר בג'סי שתצטרף אליו למאורתו של סאביטאר, שם היא החזירה לעצמה את כוחותיה.
במהלך הקרב, אביה הקריב את חייו על-מנת להגן על חיי בתו והתאחד עם כוח המהירות.
ג'סי נטלה את מושכות חברתו של אביה, "תעשיות קוויקסטארט", בד בבד עם לחימתה בפשע כג'סי קוויק והצטרפותה לקבוצת הטיטאנים הצעירים החדשה כדי למנוע תרחיש גרעיני.
כשהקבוצה התארגנה מחדש, וסט בחר בה כחברת קבוצה מן המניין, בתקווה ליישר את ההדורים ביניהם.
למרות שסירבה בתחילה להצעה, היא הצטרפה מאוחר יותר לתקופה קצרה, אך עזבה משום שהרגישה שנייה בעדיפות לווסט, שהיה חבר מייסד.
נייטווינג, חבר מייסד נוסף, שכנע את ג'סי לחזור לקבוצה.
מאוחר יותר, ג'סי הייתה מעורבת במקרה רצח שעירב את אמה המתאבלת, אליזבת' לורנס, ברצח ארוסה פיליפ גייר.
במהלך חקירתם של הטיטאנים התבררה זהותו של הרוצח וכי פיליפ היה מעורב רגשית עם ג'סי, מה שתרם להירצחו.
ג'סי ניסתה לשקם את מערכת יחסיה עם אמה מוכת הצער, אך לשתיים לקח זמן להתגבר על התהום שנפערה ביניהן.
הטיטאנים התפרקו מעט לאחר מכן, כאשר שניים מחברי הקבוצה מתו במתקפה של רובוט המתחזה לסופרמן במיני סדרה Titans/Young Justice: Graduation Day.
לאחר התפרקות הטיטאנים, ג'סי שבה לפעילותה ב"תעשיות קוויקסטארט", מוצאת בכך מעט זמן לבילויים חברתיים.
למרות שווסט זכר את הנוסחה, היא ביקשה ממנו לא להזכיר לה, משום שרצתה לחיות חיים רגילים.
או אז, ג'סי לקחה תפקיד מנהלתי בחברת הצדק החדשה.
היא הושפעה רבות מהיעלמותו של ריק טיילר, חבר הקבוצה שהיה ידוע בזהותו כאיש השעה, משום קרבתם הרבה.
מאז, טיילר חזר אך האיחוד בין השניים לא תואר, אם כי היא פגשה בחברי הקבוצה כאשר הם הצילו את אמה מאובדן שליטה על כוחותיה כליברטי בל.
בחוברת הראשונה של הכרך השלישי של חברת הצדק, ג'סי הופכת לחברה מן המניין בשנית, והיא ממשיכה את מורשתה של אמה כליברטי בל.
היא כעת נשואה לריק טיילר.
לאחר שמיעת החדשות אודות מותו של בארי אלן, היא מתאבלת על מותו יחד עם ג'יי גאריק, הפלאש מתור הזהב.
בעימות עם זום מתגלה כי חזרו לג'סי כוחות המהירות, והיא זוכרת את הנוסחה של אביה.
נוסף על מהירות-העל נוספים לה כוחות-על, מה שאומר שהיא ירשה גם את כוחותיה של אמה.
באותו עימות, היא משכנעת את דאמאג' - חברה לקבוצה - לא לרצוח את זום.
במיני סדרה "פלאש: לידה מחדש", פיצוץ עז מתרחש לפני השניים, והיא נדהמת לגלות את אביה בכוח המהירות, שמתחנן בפני בארי אלן לא לפגוע בבתו לפני שהוא מת.
איש השעה מנחם אותה, כאשר מאז התקרית היא מדקלמת ללא הרף את נוסחתו של אביה.
היא מפסיקה לדקלם את הנוסחה רק כאשר היא פותרת אותה: "ג'סי קוויק, מקס מרקורי, ג'יי גאריק, וולי וסט, בארט אלן, בארי אלן - כוח המהירות".
כאשר תאומיו של וסט - ג'יי ואיירי - נתקפים בכאב משתק הודות לפרופסור זום, אשר מרעיל את חיבורם המשותף לכוח המהירות, איירי סופגת את אנרגיית המהירות של ג'יי וכמעט הורגת את עצמה תוך כדי.
ג'סי מגיעה ומדקלמת את "מנטרת המהירות" החדשה כדי להחיות את איירי, באומרה לג'יי וללינדה פארק כי איירי היא דור שני למאיצים.
השתיים מצטרפות לקרב בין שלושת הפלאשים, קיד פלאש ומרקורי לבין פרופסור זום.
וסט משתמש בתכסיס מכוח המהירות כדי לרענן את כוחותיהם ולשנות את התלבושות שלו, של ג'סי ושל איירי.
ג'סי עוטה חליפה דומה לשל אביה.
ג'סי שבה לתלבושתה כליברטי בל מעט לפני הלילה האפל ביותר, אך מחליפה לתלבושת שלה כג'סי קוויק כאשר היא נתקלת בגופתו של אביה, שהוחזר לחיים כפקח שחור.
בשונה משאר הפקחים השחורים המבקשים להשמיד כל יצור חי הנקרה בדרכם, ג'וני קוויק טוען כי אהבתה אליו הייתה הסיבה שבגללה חזר, והשניים מבלים זמן איכות ביחד.
עד מהרה, גופתו מושמדת בידי מכונה שהמציא מיסטר טריפיק, שמנתקת את הקשר של הפקחים השחורים עם טבעות הכוח השחורות.
כאשר חברת הצדק מתפצלת לשתי קבוצות, ג'סי נשארת עם חברת הצדק בזמן שבעלה איש השעה מצטרף לחברת הצדק אול-סטאר.
אולם, הפילוג בין הקבוצות לא הפריע לזוג הנשוי.
במהלך אירועי "היום הבהיר ביותר", ג'סי הצטרפה לשורות ליגת הצדק.
בדיוק כמו אביה, לג'סי יש כוחות תעופה ומהירות-על, תוצר דקלומה של הנוסחה.
כוחותיה למעשה נוצרים כתוצאה מחיבור לכוח המהירות.
יש לה גם את כוחותיה של אמה, המאפשרים לה להרים משאות כבדים בקלות יתרה.
ג'סיקה סוזן לַאוּנְדְס היא זמרת ושחקנית קנדית, אשר ידועה בעיקר בשל תפקידה כאדריאנה טייט-דנקן בסדרת הנעורים "90210" ברשת The CW.
לאונדס נולדה בוונקובר שבקולומביה הבריטית, קנדה.
היא למדה בתיכון אקדמיית פסיפיק בעיר סארי.
לאונדס ידעה מגיל צעיר שיש לה תשוקה לשירה ולמשחק.
היא גם הפיקה חלק גדול מהמוזיקה שלה בגיל צעיר.
במהלך הקיץ שלפני השנה האחרונה שלה בתיכון, לאונדס הצטלמה לסדרת טלוויזיה מבית שואוטיים, ובעידוד הוריה עברה ללוס אנג'לס בגיל 16 והחלה את הקריירה שלה.
בשנת 2005 ערכה לאונדס את הופעתה הראשונה כשחקנית בסרט הטלוויזיה של רשת הטלוויזיה האמריקאית CBS; "Saving Milly" בתור אנדראה קונדרק.
בשנת 2006 היא לוהקה לקומדיית המצבים "Alice, I Think", ובהמשך השנה היא הופיעה בסרט טלוויזיה מבית לייפטיים; "To Have and to Hold".
ב-2008 הופיעה בסרט האימה "אוטופסיה" ובסרט "הרדיפה אחרי מולי הארטלי", והחלה לשחק בתפקיד חוזר בסדרה "גריק" בתפקיד מנדי.
באותה שנה, החלה לשחק את אחת הדמויות הראשיות בסדרת הנעורים "90210", ספין אוף של סדרת הנעורים משנות ה-90, "בוורלי הילס 90210", בתפקיד אדריאנה טייט דנקן.
בשנת 2010 כיכבה בסרט האימה הקנדי "גובה".
לאונדס החלה את הקריירה המוזיקלית שלה בפרק הפתיחה של 90210, שבו שרה במחזה הבית-ספרי בסדרה.
במרץ 2009 פרסמה בעמוד ה-MySpace שלה את הסינגל "Fly Away", אותו כתבה ובו ניגנה כאחת הבאסיסטיות הראשיות.
בספטמבר 2009 לוונדס הופיעה עם השיר "God Bless America" במשחק של קבוצת הבייסבול לוס אנג'לס דודג'רס.
באוקטובר 2010 פורסם השיר "Falling In Love", דואט של לוונדס עם הראפר איירוניק.
לאונדס שרה לצד פיינליסט "אמריקן איידול" הצרפתי, ג'רמי אמלין, בסינגל החדש שלו, "Undone", שעלה לרשת ב-29 באפריל ב-2011, ושווק ברחבי העולם ב-23 במאי באותה שנה.
בשנת 2009 נכללה לאונדס ברשימת "האנשים הכי יפים" של מגזין פיפל.
היא יצאה בעבר עם השחקן אדם גרגורי, ששיחק לצדה ב-90210, ועם השחקן אהרון פול.
+שנהסרטתפקידהערות2008ניתוח לאחר מוותאמיליהרדיפה אחרי מולי הארטלילורל מילר2010גובהשרה2012The Devil's Carnivalתמרה2014הנסיךאנג'לה2015Eden אלנהLarry Gaye: Renegade Male Flight Attendantסוזנה2016Abattoir ג'וליה2021צבעים של אהבהטיילור
ג'סי רויאל קרמייקל הוא מוזיקאי יהודי אמריקאי, הידוע בתור קלידן להקת הרוק האמריקאית מארון 5.
ג'סי רויאל קרמייקל נולד בבולדר, קולורדו, ארצות הברית, למשפחה יהודית.
אביו, בוב קרמייקל הוא צלם.
לג'סי יש אחות צעירה בשם אנני.
כשהיה בחטיבת הביניים, התחיל קרמייקל לנגן בגיטרה.
מאוחר יותר למד לנגן גם על קלידים.
בגיל 13, החל קרמייקל לנגן ביחד עם חבריו אדם לוין, ריאן דאסיק, ומיקי מאדן, מאוחר יותר הקימו להקה שנקראה "Kara's Flowers".
חברי הלהקה נהגו להתאמן במחסן בביתו של ג'סי וב-1997, הלהקה הוציאה את אלבומה הראשון, "The Fourth World".
האלבום לא הצליח, וחברי הלהקה החליטו שדרכיהם ייפרדו.
קרמייקל וחברו, אדם לוין עזבו את קליפורניה ועברו ללמוד בקולג' "Five Towns" שבלונג איילנד, ניו יורק.
בזמן שהותם בניו יורק נחשפו השניים לסגנונות מוזיקה שונים משהכירו וניגנו בעבר, וקרמייקל החל לנגן בקלידים.
לאחר שנתיים נשרו השניים מהקולג'.
הם התאחדו מחדש עם חבריהם מאדן ודאסיק.
בשנת 2001 הם צירפו את הגיטריסט ג'יימס ולנטיין ללהקה והחליטו על שם חדש, "מארון 5".
מלבד קלידים, ג'סי משמש גם כזמר קולות הרקע של להקת מארון 5.
בנוסף, לג'סי יש פרויקט שנקרא "1863", בו הוא שר ומנגן ללא קשר למארון 5.
ג'סי גם מנגן על סקסופון ופסנתר.
ב-9 במרץ 2012, הוכרז כי קרמייקל ייקח הפסקה של כמה חודשים מהלהקה על מנת להתמקד בלימודים וב"ריפוי רוחני".
קרמייקל הודיע כי לא ישתתף בהקלטת האלבום "Overexposed", אך הדגיש כי זה זמני בלבד לתקופת אלבום זה, והוא יחזור להמשיך לנגן ולהקליט עם הלהקה לאחר מכן.
את קרמייקל החליף פי ג'י מורטון, שניגן עם הלהקה מספר שנים בסיבובי הופעות.
ג'סיקה אניס-היל היא אתלטית בריטית, היא האלופה האולימפית (לונדון 2012), שלוש פעמים אלופת עולם (ברלין 2009, טגו 2011 ובייג'ינג 2015) ואלופת אירופה (ברצלונה 2010) בקרב שבע.
אניס נולדה בשפילד שבאנגליה בתם של ויני יליד ג'מייקה, ואליסון.
בגיל 11 הצטרפה למועדון האתלטיקה העירוני בשפילד, מגיל 13 ועד היום (2012) היא מלווה על ידי מאמנה טוני מיניצ'יאלו.
כנערה הצטיינה בקפיצה לגובה, בקרב רב ובריצת 100 מטר משוכות.
באליפות אירופה באתלטיקה לנוער שנערכה ב-2005 בקובנה שבליטא זכתה במדליית זהב בקרב שבע וקבעה שיא בריטי לנוער של 5,891 נקודות.
באותה שנה השתתפה באוניברסיאדה באיזמיר שבטורקיה וזכתה במדליית ארד.
ב-2006 הגיעה למקום השלישי במשחקי חבר העמים במלבורן שבאוסטרליה כשהיא משפרת את שיאה האישי ל-6,269, בהמשך השנה שיפרה שיא זה במהלך אליפות אירופה באתלטיקה 2006 בה הגיעה למקום השמיני.
באליפות העולם באתלטיקה 2007 הגיעה למקום הרביעי.
בעקבות פציעה שחשפה שברי מאמץ בכף רגלה נאלצה לשבות מפעילות אתלטית במשך שנה והחמיצה את אולימפיאדת בייג'ינג.
באוגוסט 2009 זכתה במדליית זהב באליפות העולם בברלין, כשקבעה שיא אישי של 6,731 נקודות, לפני ג'ניפר אוסר מגרמניה (6493 נקודות) וקמילה חודזיק מפולין (6471 נקודות).
בתחרות היא ניצחה בשלושה מקצועות, בריצת 100 מטר משוכות, בקפיצה לגובה ובריצת 200 מטר.
ריצת 100 מטר משוכות: 12.93 שניות (מקום ראשון)
קפיצה לגובה: 1.92 מטר (מקום ראשון)
הדיפת כדור ברזל: 14.14 מטר (מקום חמישי)
קפיצה לרוחק: 6.29 מטר (מקום תשיעי)
הטלת כידון: 43.54 מטר (מקום עשירי)
ב-2010 זכתה באליפות העולם באתלטיקה באולם שנערכה בדוחא, בתחרות קרב חמש, כשהיא קובעת שיא אליפות ושיא בריטי חדש.
היא זכתה באותה שנה גם בתחרות קרב שבע באליפות אירופה באתלטיקה כשקבעה שיא אישי ושיא תחרות חדש של 6,823 נקודות.
ריצת 100 מטר משוכות: 12.95 שניות (מקום ראשון)
קפיצה לגובה: 1.89 מטר (מקום ראשון)
הדיפת כדור ברזל: 14.05 מטר (מקום שישי)
קפיצה לרוחק: 6.43 מטר (מקום רביעי)
הטלת כידון: 46.71 מטר (מקום שמיני)
באליפות העולם באתלטיקה 2011 סיימה במקום השני לאחר טטיאנה צ'רנובה.
ב-2016 נשללה מדליית הזהב מצ'רנובה לאחר שהורשעה באימרוץ ואניס זכתה במקומה במדליית הזהב.
ב-2012 זכתה במדליית כסף בקרב חמש באליפות העולם באולם שהתקיימה באיסטנבול לאחר נטליה דוברינסקה ששברה בתחרות זו את שיא העולם.
בתחרות במאי 2012, שברה את השיא הבריטי בקרב שבע של דניס לואיס משנת 2000, במהלך תחרות זו שברה את שיאיה האישיים בריצת 200 מטר ובהטלת כידון.
היא בחרה שלא להשתתף באליפות אירופה באתלטיקה באותה שנה, עקב סמיכותה לאולימפיאדת לונדון.
באולימפיאדת לונדון זכתה אניס במדליית זהב בקרב שבע בשיא בריטי חדש של 6955 נקודות, לפני לילי שוורצקוף מגרמניה (6649 נקודות) וטטיאנה צ'רנובה מרוסיה (6628 נקודות).
בתחרות השיגה את התוצאות הבאות:
ריצת 100 מטר משוכות: 12.54 שניות (מקום ראשון), שיא בריטי והתוצאה הטובה ביותר במקצוע זה במסגרת קרב שבע.
קפיצה לגובה: 1.86 מטר (מקום חמישי)
הדיפת כדור ברזל: 14.28 מטר (מקום עשירי)
קפיצה לרוחק: 6.48 מטר (מקום שני)
הטלת כידון: 47.49 מטר (מקום עשירי), שיא אישי
אניס הייתה אמורה לייצג את בריטניה גם בתחרות האישית בריצת 100 מטר משוכות, אך לאחר ניצחונה בקרב שבע, החליטה לוותר על כך.
אניס-היל לא התחרתה במהלך 2014 בשל היותה בהריון והולדת בתה.
ב-2015 זכתה במדליית זהב באליפות העולם באתלטיקה שהתקיימה בבייג'ינג, בתוצאה של 6669 נקודות.
קפיצה לגובה: 1.86 מטר (מקום שני)
באולימפיאדת ריו דה ז'ניירו (2016) זכתה במדליית כסף בקרב שבע בתוצאה של 6,775 נקודות לאחר המנצחת נפיסטו ת'יאם מבלגיה (6,810 נקודות).
באוקטובר 2016 הודיעה על פרישה מאתלטיקה.
אניס-היל בוגרת תואר ראשון בפסיכולוגיה באוניברסיטת שפילד.
ב-2011 זכתה לתואר חברה במסדר האימפריה הבריטית ב-2013 קודמה לדרגת מפקד במסדר וב-2016 הוענק לה התואר דיים.
ב-2012 זכתה בתואר אתלטית השנה באירופה, ב-2017 הוענק לה פרס ה-BBC למפעל חיים של ספורטאי.
ב-2013 נישאה לאנדי היל ולזוג נולדה ילדה ביולי 2014.
ג'סיקה ג'ונס היא דמות בדיונית של גיבורת-על המופיעה בחוברות הקומיקס ביקום מארוול קומיקס.
הדמות הופיעה לראשונה בחוברת Alias #1 מנובמבר 2001 ונוצרה על ידי הכותב בריאן מייקל בנדיס והמאייר מייקל גיידוס.
בנעוריה, ג'סיקה קמפבל נכחה כאשר פיטר פארקר ננשך על ידי עכביש רדיואקטיבי שהעניק לו את כוחותיו.
ג'סיקה הייתה מאוהבת בפיטר והתכוונה להתוודות על אהבתה אליו, אך דעתו הוסחה בעקבות נשיכת העכביש.
כמו כן, התאהבה בג'וני סטורם, שהיה ידוע בתור הלפיד האנושי וכמו שאר חברי ארבעת המופלאים הפך לסלבריטאי.
בהמשך, היא ובני משפחתה היו מעורבים בתאונת דרכים עם שיירה צבאית שהובילה כימיקלים.
משפחתה נהרגה, וג'סיקה הייתה שרויה בתרדמת והועברה לחזקתה של משפחת ג'ונס.
לאחר מספר חודשים בהם שהתה בבית החולים בתרדמת, התעוררה משחרור האנרגיות הקוסמיות עם בואו הראשון של גלקטוס לכדור הארץ.
ג'סיקה גילתה שחשיפתה לכימיקלים העניקה לה כוחות על-אנושיים, חסינות מוגבלת ויכולת תעופה.
בני הזוג ג'ונס רשמו אותה ללימודים בתיכון מידטאון, שם היא למדה יחד עם פלאש תומפסון ופארקר.
זה האחרון מצא בה נפש תאומה, משום ששניהם איבדו בני משפחה בנסיבות טרגיות, אך ג'סיקה טעתה לחשוב שתשומת הלב שלו מקורה ברחמים.
היא קיבלה השראה להשתמש בכוחותיה לעשיית טוב לאחר שצפתה בקרב בין ספיידרמן לסאנדמן בין כותלי כיתתה.
במהלך הקריירה שלה כגיבורת-על, היא נטלה את הזהויות ג'ול, האבירה ופאוור וומן.
ג'סיקה פתחה סוכנות חקירות לאחר שוויתרה על הקריירה שלה כגיבורת-על, והחלה במערכת יחסים עם לוק קייג'.
בהמשך גם הצטרפה למערכת העיתון "הדיילי ביוגל" כיועצת ומתווכת לענייני גיבורי-על.
היא הותקפה בידי הגובלין הירוק לאחר שמערכת העיתון דיווחה כי הוא למעשה התעשיין נורמן אוסבורן.
היא התפטרה מעבודתה לאחר שג'יי ג'ונה ג'יימסון, עורך העיתון, השמיץ את האוונג'רס החדשים.
היא נישאה ללוק קייג' ונולדה להם בת בשם דניאל.
בתקופת מלחמת האזרחים של מארוול על חוק רישום העל-אנושיים, היא ובעלה היו ממתנגדי החוק.
בתקופה שלאחר עידן הגיבורים, ג'סיקה המשיכה בקריירה שלה כלוחמת פשע כג'ול והצטרפה לאוונג'רס החדשים, אך בשל דאגה לבתה התינוקת ולאיומים עליה מצד אויבים רבים, היא פרשה מהקבוצה.
סדרת טלוויזיה על דמותה של ג'סיקה ג'ונס עלתה בנטפליקס בנובמבר 2015, בכיכובה של השחקנית קריסטין ריטר.
זו הסדרה השנייה מתוך ארבע של אולפני מארוול המבוססות על דמויות מהקומיקס.
קדמה לה דרדוויל, ואחריה עלו סדרות על דמויותיהם של לוק קייג' ואיירון פיסט.
בנוסף, מיני סדרה על קבוצת הדפנדרס, בהשתתפות ארבע הדמויות יחד.
ג'סיקה ג'ונס היא סדרת טלוויזיה אמריקאית המבוססת על חוברות הקומיקס "ג'סיקה ג'ונס" מבית מארוול קומיקס.
הסדרה מופקת על ידי חטיבת הטלוויזיה של מארוול בשילוב עם אולפני ABC והופצה בידי רשת הזרמת המדיה נטפליקס כחלק מהיקום הקולנועי של מארוול.
את הסדרה פיתחה מליסה רוזנברג ואת התפקיד הראשי מגלמת קריסטין ריטר.
הסדרה היא השנייה מבין מספר סדרות טלוויזיה שהובילו למיני סדרה על קבוצת "המגינים", כשלפניה הועלתה לצפייה ישירה בנטפליקס הסדרה "דרדוויל", וכשלאחריה הסדרות "לוק קייג'" ו"איירון פיסט".
הסדרה היא חלק מן היקום הקולנועי של מארוול ועלתה לצפיית סטרימינג ב-20 בנובמבר 2015. ב-8 במרץ 2018 עלתה לשידור העונה השנייה.
ב-14 ביוני 2019, עלתה לשידור העונה השלישית ואחרונה.
לאחר שתקופתה כגיבורת-על הסתיימה בטרגדיה, ג'סיקה ג'ונס משקמת את חייה ואת הקריירה שלה כבלשית פרטית צינית, קשוחה וחמת מזג בהלס קיצ'ן, ניו יורק.
באחד הימים, זוג הורים מודאגים פנו לג'סיקה במטרה לשכור את שרותיה על מנת שתעזור להם לאתר את בתם, הופ שלוטמן, שנעלמה באופן מסתורי.
ג'סיקה קיבלה על עצמה את התיק, שנראה בשעתו סטנדרטי לחלוטין, והחלה בחקירה.
במהלך אותה החקירה, ג'סיקה גילתה שהנערה הופ נפלה לידיו של הנבל קילגרייב.
אותו קילגרייב הוא בעל כוח על של שליטה מוחית, הוא נוהג לשעבד את קרבנותיו, וגורם להם לציית באופן עיוור לכל פקודותיו.
בין אותם הקרבנות הייתה בעבר ג'סיקה עצמה.
תקופה ארוכה של שעבוד ואונס בידיו הפכו אותה למצולקת נפשית.
לאחר התלבטות פנימית עזה, ג'סיקה החליטה לעזור להופ ולחלץ אותה, אך הניסיון לממש את זה גרם לה ליפול למלכודת שהציב לה קילגרייב: על מנת למשוך את תשומת לבה של ג'סיקה, קילגרייב פקד על הופ שבמקרה והיא תחולץ עליה לרצוח את זוג הוריה.
אכן הנערה מילאה את פקודתו ונכנסה לכלא.
לאחר התקרית הקשה, ג'סיקה הבינה שהדרך היחידה להציל את הופ ממאסר עולם היא להוכיח שהנערה רצחה את הוריה תחת שליטה מוחית.
לשם מטרה זו ג'סיקה גייסה את חברתה טריש ווקר.
טריש היא אשת בידור בעלת תוכנית רדיו מצליחה ואחותה המאמצת של ג'סיקה.
ג'סיקה אומצה על ידי אמה של טריש לאחר שנפגעה בתאונת דרכים עם משאית, תאונה בה בני משפחת ג'ונס נספו ואילו ג'סיקה זכתה לכוח על אנושי לאחר שד"ר קרל עשה עליה ניסויים לאחר הגעתה לבית החולים.
אישה נוספת שג'סיקה גייסה היא ג'ארין הוגארת', עורכת דין ערמומית שהסכימה לעזור לג'סיקה בתמורה לעזרתה של זו במציאת חומר מפליל כנגד ונדי הוגארת', בת זוגה של ג'ארין על פי חוק הנמצאת עמה בהליך גירושין.
במקביל למעקב אחר קילגרייב, ג'סיקה עקבה אחרי לוק קייג', בעלה של אישה שקילגרייב פקד עליה לרצוח בתואנה שהיא נשכרה על ידי בעלה של אישה נשואה שניהלה מערכת יחסים איתו.
המקרה הסתבך לאחר שג'סיקה החלה להתעניין בו מבחינה רומנטית ואילו חקירתה הובילה לתקיפתו על ידי בריונים.
ג'סיקה ניסתה להציל את לוק אך גילתה שהוא אינו זקוק לעזרתה משום שגם הוא בעל כוחות על הכוללים כוח על אנושי ועור בלתי חדיר.
בין השניים התפתח רומן סוער וקצר.
רומן זה הסתיים לאחר שהתגלה שג'סיקה רצחה בפקודתו של קילגרייב את אשתו של לוק.
אותו הרצח הוביל להשתחררותה של ג'סיקה מהשפעתו המנטלית של קילגרייב.
באחת מתוכניות הרדיו שלה, טריש העליבה את קילגרייב ועל כן הוא שלח שוטר בשם וויל סימפסון לרצוח אותה.
טריש ניצלה על ידי ג'סיקה ואילו זו עקבה אחרי וויל למקום הימצאו של קילגרייב.
הוא אומנם הספיק להימלט, אך במקום המסתור שלו התגלו המוני תמונות של ג'סיקה מחיי היומיום, דבר שרמז כי ישנו אדם שעקב אחריה כל הזמן.
לאחר חקירה מאומצת, התגלה שמי שעקב אחרי ג'סיקה היה שכנה הנרקומן מלקולם והיא הבינה שדרכו היא יכולה למצוא את קילגרייב עצמו.
אומנם את מלקולם ג'סיקה הצליחה להציל, אך קילגרייב נמלט ממנה שוב.
לבסוף קילגרייב הצליח להבהיר לג'סיקה שהוא רק מעוניין שהיא תחזור להיות איתו כמו שהיה בעבר.
ג'סיקה התחזתה כמי שמשתפת פעולה רק כדי להתקרב אליו ולכלוא אותו.
הדבר שג'סיקה קיוותה להשיג הוא עדות מוקלטת ליכולותיו של קילגרייב ועל כן היא כלאה אותו בחדר, שבו היא יכלה לחשמל אותו ובכך לשתקו, וקיוותה להוציא ממנו הודאה.
כדי לממש את השלב הבא בניסיון לגרום לקילגרייב להודות בפשעיו, ג'סיקה מצאה את הוריו של קילגרייב שסיפרו על עברו: שמו האמיתי של קילגרייב היה קווין.
הוא היה חולה סופני והוריו, זוג מומחים נוירולוגים, ניסו לרפא אותו בעזרת טכניקות ניסיוניות ואכזריות.
הילד אכן ניצל ממוות אך היו לכך תופעות לוואי.
הילד החל להפריש וירוס שגרם לנשא שלו לציית לכל פקודה של קווין למשך 12 שעות בהם הווירוס שורד בגופו של הנשא.
בעזרת כוחותיו הילד שעבד את הוריו, גרם להם לפגוע בעצמם ולכן הם נמלטו.
לאחר שג'סיקה מצאה אותם היא ביקשה מהוריו של קילגרייב להיכנס לתא שלו ולגרום לו להפעיל את כוחותיו נגדם במטרה לצלם זאת.
במהלך הבריחה לג'סיקה הבינה שכוחות השליטה המוחית של קילגרייב כבר לא פועלים עליה מאז שהצליחה לברוח ממנו מיד אחרי שהרגה את אשתו של לוק.
קילגרייב דרש ממנה לבצע עסקת חליפין בה גרם לשחרורה המיידי של הופ מהכלא בתמורה באביו המדען על מנת שיחזק את כוחותיו בעזרת שאריות העובר המופל של הופ שחלק את הדנ"א שלו.
במהלך העסקה, הופ התאבדה כדי שלא תישאר לג'סיקה סיבה לא להרוג אותו.
לשמחתה של ג'סיקה, ועל מנת לממש את הנקמה על מות אשתו, הצטרף לעזרתה לוק קייג', אך הסתבר שזו הייתה עוד מלכודת של קילגרייב ששעבד את לוק על מנת להרוג את ג'סיקה.
במהלך הקרב בין השניים נפצע לוק קשה אך ניצל בזכות התערבותה של אחות בשם קלייר טמפל (המשחקת תפקיד חשוב בסדרה דרדוויל).
לאחר מכן, ג'סיקה הגיעה למקום המסתור של קילגרייב ושם מצאה את אביו גוסס.
הוא סיפר שקילגרייב השתמש בו על מנת לחזק את כוחותיו ובשלב זה הנבל מנסה לברוח מניו יורק דרך הים.
בעקבות כך ג'סיקה הגיעה לנמל, שיטתה בקילגרייב לחשוב שהיא נפלה תחת כוחות השליטה המוחית המשופרים שלו, והרגה אותו דרך שבירת צווארו.
לאחר האירוע, איום של מאסר ריחף מעל ראשה של ג'סיקה, אך הוגארת' הצילה אותה מכך כאות תודה על הצלת חייה לפני כן.
הסתבר שמי שחיבל במנגנון ההפעלה של החשמל הייתה הוגארת' שקיוותה שקילגרייב יעזור לה עם עניין הגירושין אך במקום זה הוא גרם לונדי לנסות לרצוח אותה על ידי אלף חתכים.
למקום הגיעה המזכירה של הוגארת', פאם, שהיא גם המאהבת שלה וזו תקפה את ונדי עם כד, דבר שגרם לה ליפול על פינת השולחן ולשבור את הגולגולת.
כשג'סיקה הגיעה למקום, ונדי הייתה מתה, והיא למדה שהוגארת' היא זו שעזרה לקילגרייב לברוח מהכלא.
שתי דמויות נוספות שג'סיקה התמודדה עמן בעונה זו היו ציידת גיבורי על שרצתה לנקום בכל אדם משודרג-יכולת, לאחר שהאשימה אנשים אלו באירועי הנוקמים בניו יורק והשוטר וויל סימפסון שהרצון לנקום בקילגרייב על שעולל העביר אותו על דעתו.
מסתבר שהשוטר היה חייל לשעבר, שעבר ניסויים להקניית כוחות על בעזרת כדורים מיוחדים, אך פרש מהתוכנית משום שהדבר הפך אותו למעורער נפשית.
לאחר שנכשל בניסיונותיו לפגוע בקילגרייב, מתוך זעם וייאוש, חזר וויל ליטול את הכדורים.
בשלב מסוים הוא אף תקף את טריש, עמה ניהל רומן לאחר שניסה להרוג אותה, וגם את ג'סיקה כי חשד שהן רוצות לקחת לו את הנקמה.
הסתבר בסוף העונה שהחברה שיצרה את הכדורים שוויל נטל, קשורה לחומר שפגע בג'סיקה בעת הניסויים שהקנו לה את כוחות העל.
העונה השנייה מתמקדת בחקירתה המחודשת של ג'סיקה בעברה המעורפל בה נחשף כי עבר הוריה שונה ממה שזכרה.
היא נחשפת לארגון "IGH" אשר ד"ר קוזלוב היה חלק פעיל ממנו.
מלקולם הופך לעוזרה האישי של ג'סיקה וטריש מנסה למצוא יעוד חדש.
יש לג'סיקה שכן חדש אשר נראה שלא מחבב אותה, אך במהלך הסדרה, ובעיקר כאשר הצילה את בנו מנפילה מחלונה, הם נהיים מאהבים.
העונה נפתחת בכך שכל אדם עם קשר ל-IGH נרצח.
ג'סיקה מגלה כי אמא שלה, שחשבה עד אותו רגע שהיא מתה בתאונה שבעקבותה קיבלה את כוחותיה, היא הרוצחת, ושגם היא קיבלה כוחות על דומים אך משמעותית יותר חזקים בהתליך דומה.
יתרה על כך, היא נשואה לרופא קארל מאלוס שעבד תחת קוזלוב, והוא האחראי לתהליך שגרם לכוחותיהן.
בשונה מג'סיקה, אמה נשרפה בתאונה, ולכן הושתל לה פרצוף חדש לגמרי.
במהלך העונה, ג'סיקה מתלבטת בין הסגרת אמה הרוצחת לבין הרצון לבלות זמן עם האדם היקר לליבה שחשבה שמת 17 שנה לפניכן.
במהלך העונה אמא שלה נעצרת, וג'סיקה מנסה לשכנעה להסגיר את ד"ר מאלוס, ובתמורה היא לא תשלח לכלא The Raft לאנשים עם כוחות על.
במקביל מסתבר שהסוהר האחראי על אמה הוא סדיסט שהועף מבתי כלא קודמים מאחר שכמה אסירים תחתיו התאבדו.
בניסיון לחקור מה קורה ג'סיקה מותקפת על ידו בעודה בביתו, והיא הורגת אותו בהגנה עצמית ומעלימה את הראיות.
ג'סיקה מנסה להבריח את ד"ר מאלוס מארצות הברית על מנת שאמה תסגירו, אך טריש מגלה זאת ומחבלת בניסיונותיה, תוך ניצול של מלקולם ושכנוע של ד"ר מאלוס לבצע עליה את ההליך שביצע בג'סיקה ואמה.
ג'סיקה תופסת אותו באמצע התהליך, וד"ר מאלוס מפוצץ את המעבדה בעודו בפנים.
כשאמא של ג'סיקה שומעת את זה, היא רוצחת את הסוהרת החדשה שלה ובורחת לנסות להרוג את טריש.
ג'סיקה עוצרת אותה, אך היא הורגת את השוטרת סאנדיי, סגניתו של השוטר קוסטה אשר עבד עם ג'סיקה.
כתגובה המשטרה מוציאה APB, וג'סיקה מנסה לברוח עם אמה לאחד הגבולות של ארצות הברית.
בדרך אמה מוותרת ולוקחת אותה ללונה פארק שהיו הולכים כשג'סיקה הייתה ילדה, ובעודן רוכבות על הגלגל הענק טריש מגיעה והורגת את אמא של ג'סיקה.
השוטרים מגיעים לאחר שג'סיקה מבריחה את טריש, וחושבים שג'סיקה עשתה את ה"מעשה הנבון" והרגה את אמה.
בסוף העונה, ג'סיקה מנתקת קשר עם טריש, מלקולם הולך לעבוד עבור הוגארת', וטריש מגלה שמתחילים לה כוחות על בעקבות התהליך של ד"ר מאלוס.